Broj: 10-230-14/3-2017. Zagreb, 14. srpnja 2017.

JAVNO PODUZEĆE

"NARODNE NOVINE"

Savski gaj, XIII. put br. 6

10020 Z A G R E B

oglasi@nn.hr

Predmet : Objavljivanje natječaja

 Molimo da u "Narodnim novinama" objavite tekst natječaja koji Vam dostavljamo u prilogu.

 Račun izvolite dostaviti na Hrvatsku akademiju znanosti i umjetnosti, Zagreb, Trg Nikole Šubića Zrinskog 11.

 S poštovanjem,

 T A J N I K

 Marina Štancl, dipl. iur.

Prilog:

- kao u tekstu

Obavijest:

- Financijsko-ekonomski odjel

- gđa Gorka Radočaj, zbog prijevoda na engleski jezik radi objave na EURAXESS

 portalu

- gđa Dušanka Torbica, za Akademijinu web stranicu i EURAXESS portal

DB/db

Hrvatska akademija znanosti i umjetnosti, Zagreb, Trg Nikole Šubića Zrinskog 11, na temelju Ugovora o sufinanciranju iz sredstava EFRR-a br. SLO-H347, radi provedbe projekta ograničenog trajanja *Očuvanje populacija čigri u porječju Save i Drave* (*ČIGRA )* raspisuje

# N A T J E Č A J

za izbor jednog **suradnika u suradničkom zvanju i na radnom mjestu asistenta** za znanstveno područje **prirodnih znanosti,** znanstveno polje **biologije, u** Zavodu za ornitologiju Hrvatske akademije znanosti i umjetnosti u Zagrebu, u radnom odnosu na određeno vrijeme s punim radnim vremenom za vrijeme trajanja projekta, u sklopu Programa suradnje *Interreg V-A Slovenija - Hrvatska* za rad na projektu ograničenog trajanja *Očuvanje populacija čigri u porječju Save i Drave* (*ČIGRA )* – projekt koji se financira sredstvima Europskog fonda za regionalni razvoj (EFRR), 1 izvršitelj,uz uvjet probnog rada od 6 mjeseci.

**Posebni uvjeti**:

- završen sveučilišni diplomski studij ekologije i zaštite prirode;

- najmanje 6 mjeseci radnog iskustva u području ornitologije;

- iskustvo u organizaciji i provođenju terenskih znanstvenih istraživanja i monitoringa

 te pisanju znanstvenih izvješća;

- znanje engleskoga jezika;

 - napredno znanje rada na računalu;

- probni rad: 6 mjeseci.

Prednost ostvaruju kandidati s dozvolom za prstenovanje i iskustvom u hvatanju i označavanju morskih ptica.

**Prijavi treba priložiti**:

1. presliku diplome;
2. dokaz o radnom iskustvu;
3. dokaz o iskustvu u organizaciji i provođenju terenskih znanstvenih istraživanja i monitoringa te pisanju znanstvenih izvješća;
4. dokaz o znanju engleskoga jezika;
5. dokaz o naprednom znanju rada na računalu;
6. životopis s preslikom domovnice ili dokaz o državljanstvu neke druge države;
7. uvjerenje o nekažnjavanju (ne starije od 6 mjeseci).

Strani državljani moraju priložiti dokaz o znanju hrvatskoga jezika (razina C 2) prema Zajedničkom europskom referentnom okviru za jezike te rješenje o priznavanju inozemne visokoškolske kvalifikacije izdano od Agencije za znanost i visoko obrazovanje.

Prijava se podnosi u roku od 30 (trideset) dana od dana objavljivanja natječaja. Prijave se dostavljaju na gornju adresu, s naznakom: Personalnoj službi - za natječaj (navesti koji).

Nepotpune i nepravodobne prijave neće se razmatrati.

Prijave mogu podnositi osobe oba spola.

 Hrvatska akademija

 znanosti i umjetnosti

 Zagreb